Төлеутай Ысқақұлы Сүлейменов — Қазақстан Энциклопедиясы
"Төлеутай Ысқақұлы Сүлейменов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Төлеутай Ысқақұлы Сүлейменов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Төлеутай Ысқақұлы Сүлейменов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 205
TEXT: Қазақстан Энциклопедиясы Төлеутай Ысқақұлы Сүлейменов – мемлекет қайраткері, дипломат. Қарағанды политехникалық институтын бітірген. 1959 – 1969 жылдар Қарағанды металлургия комбинатында жұмысшы, цех шебері, комсомол комитетінің хатшысы болып істеді. 1971 – 1977 жылдар Теміртау қалалық атқару комитетінде, 1977 – 1980 жылдар КСРО Сыртқы істер министірлігінің Дипломатия академиясының тыңдаушысы, 1980 – 1981 жылдар КСРО СҚМ-нің Орта Шығыс елдері бөлімінің бірінші хатшысы, 1981 – 1985 жылдар Ауғанстандағы КСРО Бас өкілдігінің мазаришариф қаласындағы консулы, 1985 – 1988 жылдар КСРО СҚМ-нің Орта Шығыс елдері бөлімінің кеңесшісі, 1988 – 1991 жылдар Ирандағы КСРО елшілігінің кеңесшісі, 1991 – 1994 жылдар ҚР Сыртқы істер министрі. 1994 жылдан елшілік қызметте болды. 1994 – 1996 жылдар Қазақстанның АҚШ-тағы, 1996 – 2001 жылдар Венгриядағы, 2001 – 2003 жылдар Бельгиядағы, 2003 жылы мамыр – шілде аралығында Люксембург, Голландиядағы, 2003 – 2005 жылдар Польшадағы төтенше және өкілетті елшісі. Сүлейменов 2003 жылда Қазақстанның Солтүстік Атлантика шарты ұйымындағы өкілдігінде атқарушы басшы қызметінде болды. 2005 жылдан ҚР Президенті жанындағы Мемлекеттік басқару академиясы дипломатия институтының директоры. Сүлейменов тәуелсіз Қазақстанның тұңғыш Сыртқы істер министрі ретінде елдің сыртқы саясатының қалыптасуында елеулі еңбек етті. “Құрмет белгісі”, Ауғанстанның “Даңқ”, “Құрмет” ордендерімен, “ҚР дипломатиялық қызметінің еңбек сіңірген қызметкері” құрметті атағымен және бірнеше медальдармен марапатталған. Қазақ энциклдопедиясы } }}} } }}} | Бұл үлгі мақалаларды автоматты түрде қосады
